**3.pielikums**

nekustamo īpašumu Meža iela 3A,3B,3C,3D, Preiļos,

nomas tiesību izsoles noteikumiem

*PROJEKTS*

**nomas Līgums Nr.\_\_\_\_\_\_\_\_\_\_**

Preiļos, 2025.gada

**Preiļu novada pašvaldība**, reģistrācijas Nr. 90000065720, adrese: Raiņa bulvāris – 19, Preiļi, Preiļu novads, tās domes priekšsēdētāja \_\_\_\_\_\_\_\_\_\_\_\_\_\_\_\_\_\_ personā, kas darbojas, pamatojoties uz Preiļu novada pašvaldības Nolikumu (turpmāk – Iznomātājs), no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_, adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_ personā, kas darbojas, pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Nomnieks), no otras puses,

abi kopā turpmāk tekstā saukti – Līdzēji, katrs atsevišķi – Līdzējs, ņemot vērā Preiļu novada domes [*datums*] lēmumu Nr.[*numurs*], bez maldiem, viltus un spaidiem, savstarpēji vienojoties noslēdz šādu līgumu (turpmāk – Līgums):

1. **LĪGUMA PRIEKŠMETS**
	1. Iznomātājs nodod un Nomnieks pieņem nomas lietošanā Preiļu novada pašvaldībai piederošo nekustamo īpašumu (turpmāk – Nomas objekts), kas sastāv no:
		1. Būves – tipveida neapkurināmas angāra ēkas 990 m2 platībā, apbūves laukums 1070,9 m2;
		2. Būves – divu moduļu tipa sadzīves ēkām 28,6 m2 un 18,3 m2 platībā;
		3. Zemes vienībām ar kopējo platību 6,27 ha:
2. Meža iela 3A, Preiļi, īpašuma kadastra Nr. 7601 001 0014 , kurā ietilpst zemes vienība ar kadastra apzīmējumu 7601 001 0009 platībā 2,53 ha. Nekustamais īpašums reģistrēts Preiļu pilsētas zemesgrāmatas nodalījumā Nr.100000515816 uz Preiļu novada pašvaldības vārda;
3. Meža iela 3B, Preiļi, īpašuma kadastra Nr. 7601 001 0015 , kurā ietilpst zemes vienība ar kadastra apzīmējumu 7601 001 0010 platībā 1,21 ha. Nekustamais īpašums reģistrēts Preiļu pilsētas zemesgrāmatas nodalījumā Nr.100000515818 uz Preiļu novada pašvaldības vārda;
4. Meža iela 3C, Preiļi, īpašuma kadastra Nr. 7601 001 0016 , kurā ietilpst zemes vienība ar kadastra apzīmējumu 7601 001 0008 platībā 1,39 ha. Nekustamais īpašums reģistrēts Preiļu pilsētas zemesgrāmatas nodalījumā Nr.100000515812 uz Preiļu novada pašvaldības vārda;
5. Meža iela 3D, Preiļi, īpašuma kadastra Nr. 7601 001 0603 , kurā ietilpst zemes vienība ar kadastra apzīmējumu 7601 001 0011 platībā 1,14 ha. Nekustamais īpašums reģistrēts Preiļu pilsētas zemesgrāmatas nodalījumā Nr.100000515813 uz Preiļu novada pašvaldības vārda.
	1. Nomas objekta 1.1.1. un 1.1.2.punktā minētās būves izbūvētas īstenojot Eiropas Reģionālās attīstības fonda līdzfinansētā projekta Nr.5.6.2.0/17/I/024 “Uzņēmējdarbības vides uzlabošana un investīciju piesaistes veicināšana Preiļu novadā” aktivitāti “Ražošanai pielāgotas teritorijas ar tipveida angāra ēku, divām moduļu mājām, laukumu un inženierkomunikācijām Preiļos, Meža ielā izbūve”.
	2. Nomas objekts tiek iznomāts Nomniekam ar mērķi īstenot Eiropas Reģionālās attīstības fonda līdzfinansētā projekta Nr.5.6.2.0/17/I/024 “Uzņēmējdarbības vides uzlabošana un investīciju piesaistes veicināšana Preiļu novadā” aktivitāti “Ražošanai pielāgotas teritorijas ar tipveida angāra ēku, divām moduļu mājām, laukumu un inženierkomunikācijām Preiļos, Meža ielā izbūve” (turpmāk – ES Projekts), atbilstoši 2015.gada 10. novembrī izdotajiem Ministru kabineta noteikumiem Nr.645 “Darbības programmas “Izaugsme un nodarbinātība” 5.6.2.specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” un 13.1.3.specifiskā atbalsta mērķa “Atveseļošanas pasākumi vides un reģionālās attīstības jomā” 13.1.3.3.pasākuma “Teritoriju revitalizācija uzņēmējdarbības veicināšanai pašvaldībās” īstenošanas noteikumi” (turpmāk – MK noteikumi Nr.645) prasībām.
	3. Nomas objekts tiek nodots Nomniekam nomā ar lietošanas (izmantošanas) mērķi – *(tiks norādīts no iesniegtā saimnieciskās darbības apraksta).*
	4. Nomnieks ir apsekojis Nomas objektu. Nomas objekta robežas un stāvoklis Nomniekam ir zināmas, un tas piekrīt to nomāt tādu, kāds tas būs dabā Nomas objekta pieņemšanas brīdī. Nomniekam uz Līguma noslēgšanas brīdī par Nomas objektu nav nekādu neskaidrību un pretenziju.
	5. Nomas objekta faktiskais stāvoklis tiek fiksēts pie Nomas objekta pieņemšanas – nodošanas akta parakstīšanas.
	6. Nomnieks apņemas patstāvīgi saņemt visus nepieciešamos saskaņojumus, atļaujas un citus dokumentus, ja tādi ir nepieciešami, lai izmantotu Nomas objektu Līguma 1.3. un 1.4.punktā norādītajam mērķim
6. **LĪGUMA TERMIŅŠ**
	1. Līgums stājas spēkā ar tā abpusējas parakstīšanas brīdi un ir spēkā līdz pušu saistību pilnīgai izpildei.
	2. Nomas objekta nomas termiņš tiek noteikts **15 (piecpadsmit) gadi no Nomas objekta nodošanas – pieņemšanas akta parakstīšanas brīža.**
	3. Nomniekam šī Līguma darbības ietvaros tiek piešķirta pirmtiesība pretendēt uz Līguma termiņa pagarināšanu, ja Nomnieks ir godprātīgi pildījis visus Līguma nosacījumus. Nomniekam ir pienākums paziņot Iznomātājam par vēlēšanos pagarināt Līguma noteikto Nomas objekta nomas termiņu ne vēlāk, kā 3 (trīs) mēnešus pirms Līgumā noteiktā termiņa beigām.
	4. Nomas objekta nomas termiņš var tikt pagarināts, ievērojot Līgumā noteikto Līgumu grozīšanas kārtību, kas noteikta Līguma 8.punktā.
7. **Maksājumi un norēķinu kārtība**
	1. Nomas objekta nomas maksa mēnesī ir **\_\_\_\_ *euro (\_\_\_\_\_ eiro, \_\_ centi).*** Papildus nomas maksai Nomnieks maksā pievienotās vērtības nodokli atbilstoši Latvijas Republikas normatīvajos aktos noteiktajam apmēram un kārtībai.
	2. Nomas maksu Nomnieks sāk maksāt ar brīdi, kad abpusēji ir parakstīts pieņemšanas - nodošanas akts.

Pirmos 6 (sešus) nomas mēnešus Nomniekam tiek piemērots nomas maksas samazinājums 50% apmērā no 3.1.punktā noteiktās nomas maksas apmērā. Pēc, kā nomas maksu Nomnieks maksā pilnā apmērā visu Līguma darbības laiku neatkarīgi no jebkādiem apstākļiem.

* 1. Līguma 3.2.punktā noteikto nomas maksas samazinājuma daļu par kuru ir sniegts atbalsts samazinātas nomas maksas veidā Nomniekam, Iznomātājs atceļ un Nomnieks atmaksā, ja:
		1. Nomnieks ir sniedzis nepatiesu informāciju par saņemto de minimis vai citu atbalstu;
		2. Nomnieks pārkāpj tam Līgumā noteiktās tiesības un nepilda pienākumus;
		3. Nomnieka darbības vai bezdarbības dēļ tiek nodarīts būtisks kaitējums Nomas objektam, videi un cilvēkiem un ir spēkā stājies kompetentās institūcijas lēmums par šāda kaitējuma nodarīšanu;
		4. ja tas noteikts vai izriet no normatīvajiem aktiem.
	2. Iznomātājs izraksta un iesniedz Nomniekam nomas maksas rēķinu par kārtējo mēnesi ne vēlāk, kā līdz kārtējā mēneša 10. (desmitajam) datumam, nosūtot rēķinu uz Nomnieka e-pastu \_\_\_\_\_\_\_\_@\_\_\_\_\_\_\_\_. Ja Nomnieks līdz mēneša 7. (septītajam) datumam nav saņēmis rēķinu par nomas maksu, Nomniekam ir pienākums nekavējoties par to informēt Iznomātāju, kā arī pieprasīt Iznomātājam atsūtīt kārtējā rēķina kopiju nomas maksas apmaksai.
	3. Nomnieks veic rēķina apmaksu Iznomātājam līdz kārtējā mēneša 25. (divdesmit piektajam) datumam vai rēķinā norādītajā rēķina apmaksas termiņā.
	4. Jebkuru maksājumu samaksa tiek veikta ar pārskaitījumu uz Iznomātāja norādīto norēķinu kontu, pamatojoties uz Iznomātāja iesniegto rēķinu. Par Nomnieka maksājumu samaksas datumu uzskatāma diena, kad Iznomātājs ir saņēmis maksājumu savā norēķinu kontā bankā. Veicot samaksu Nomnieks maksājuma mērķī norāda rēķina numuru, rēķina datums un citu informācija, lai Iznomātājs nepārprotami varētu noprast, par ko attiecīgais maksājums ir veikts.
	5. Gadījumā, ja Iznomātāja vai trešo personu vainas dēļ Nomnieks ar nokavēšanos saņem Iznomātāja sastādīto rēķinu un līdz ar to pārkāpj šī Līguma 3.4.punktā noteikto samaksas termiņu, Nomnieks nav saucams pie atbildības par saistību nesavlaicīgu izpildi.
	6. Ja radies pamats aprēķināt nokavējuma procentus, saskaņā ar Līguma 6.3.punktu, tad pēc Nomnieka maksājuma saņemšanas Iznomātājam ir tiesības ieskaitīt maksājumus sekojošā kārtībā: pirmkārt – nokavējuma procentu dzēšanai, pēc tam atlikušo maksājuma daļu – pamatsummas segšanai.
	7. Citi maksājumi un to apmaksas kārtība:
		1. Līguma darbības laikā nekustamā īpašuma nodokli, kā arī citus nodokļus un nodevas, kas paredzēti vai tiks noteikti Latvijas Republikas normatīvajos aktos, kas attiecas uz Nomas objektu, Nomnieks maksā patstāvīgi, saskaņā ar Iznomātāja piestādīto rēķinu.
		2. Nomniekspatstāvīgi 5 (piecu) darba dienu laikā no Nomas objekta pieņemšanas dienas slēdz līgumus ar attiecīgajiem pakalpojumu sniedzējiem par Nomas objekta uzturēšanai un Iznomātāja saimnieciskās darbības nodrošināšanai nepieciešamo pakalpojumu nodrošināšanu (piem., siltumenerģijas piegāde, dabasgāzes piegāde, ūdensapgādes un kanalizācijas pakalpojumu nodrošināšana, sadzīves atkritumu izvešana, elektroenerģijas piegāde, sakaru pakalpojumu nodrošināšana, ventilācijas / kondicionēšanas nodrošināšanu u.c.), kā arī veic samaksu saskaņā ar noslēgtajiem līgumiem un uzņemas atbildību par šo maksājumu veikšanu.
		3. Nomas objekta apdrošināšanas izmaksas, atbilstoši Līguma 4.3.4.punktam;
		4. citus maksājumus, kas nepieciešami Nomas objekta pienācīgai uzturēšanai un apsaimniekošanai, ja tādi nepieciešami.
	8. Iznomātājam ir tiesības, nosūtot Nomniekam rakstisku paziņojumu vai rēķinu, vienpusēji mainīt nomas maksu vai citu saistīto maksājumu apmēru bez grozījumu izdarīšanas Līgumā:
		1. ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;
		2. ja normatīvie akti paredz citu Nomas objekta nomas maksas un aprēķināšanas kārtību;
		3. ja izdarīti grozījumi tiesību aktos par publiskas personas mantas nomas maksas aprēķināšanas un noteikšanas kārtību. Šādas Iznomātāja noteiktas izmaiņas ir saistošas Nomniekam ar dienu, kad stājušies spēkā grozījumi tiesību aktos;
		4. ja mainījies nekustamā īpašuma lietošanas mērķis un tas neatbilst lietošanas mērķim, kāds tas bija uz Līguma noslēgšanas brīdi. Minētajā gadījumā pārskatītais un mainītais nomas maksas apmērs stājas spēkā 30. (trīsdesmitajā dienā) no dienas, kad attiecīgais paziņojums nosūtīts Nomniekam;
		5. atbilstoši tirgus izmaiņām ne retāk kā reizi sešos gados normatīvajos aktos noteiktajā kārtībā. Minētajā gadījumā pārskatītais un mainītais nomas maksas apmērs stājas spēkā 30. (trīsdesmitajā dienā) no dienas, kad attiecīgais paziņojums nosūtīts Nomniekam.  Ja nomas maksas noteikšanai pieaicina neatkarīgu vērtētāju un nomas maksa tiek palielināta, Nomnieks papildus nomas maksai kompensē Iznomātājam neatkarīga vērtētāja atlīdzības summu.
	9. Nomas maksa var tikt pārskatīta citos gadījumos, kas noteikti normatīvajos aktos.
	10. Ja Nomnieks nepiekrīt Līguma 3.10. vai 3.11.punktā noteiktā kārtībā pārskatītajai maksai par Nomas objektu, Nomniekam ir tiesības vienpusēji atkāpties no Līguma, par to rakstiski informējot Iznomātāju vienu mēnesi iepriekš. Līdz Līguma izbeigšanai Nomnieks maksā nomas maksu atbilstoši pārskatītajai maksai.
1. **NOMNIEKA SAISTĪBAS**
	1. Nomnieks ir tiesīgs izmantot Nomas objektu, ievērojot normatīvos aktus un šī Līguma noteikumus.
	2. Nomnieks ar Nomas objekta pieņemšanas – nodošanas akta parakstīšanas dienu uzņemas pilnu atbildību par Nomas objekta uzturēšanu un saglabāšanu kā krietns un rūpīgs saimnieks.
	3. Nomnieks apņemas un garantē:
		1. lieto un uztur kārtībā *Nomas objektu* atbilstoši normatīvo aktu nosacījumiem, tajā skaitā ievērojot ugunsdrošības, sanitāros, higiēnas un citus normatīvajos aktos noteiktos noteikumus, noteiktās prasības Preiļu pilsētas teritorijas kopšanai un būvju uzturēšanai, un šī Līguma nosacījumus;
		2. nodrošināt Nomas objekta izmantošanu saskaņā ar Līgumā norādīto mērķi;
		3. Līgumā noteiktajos apmēros, termiņos un kārtībā veikt visus maksājumus, kas noteikti Līgumā un normatīvajos aktos;
		4. Nomnieks apņemas 10 (desmit) kalendāro dienu laikā pēc Nomas objektapieņemšanas – nodošanas akta parakstīšanas par saviem līdzekļiem apdrošināt Nomas objektu pret visa veida riskiem un nodrošināt Nomas objekta apdrošināšanas nepārtrauktību visā Līguma darbības laikā. Apdrošināšanas atlīdzības lielums tiek noteikts Nomas objekta atjaunošanas vērtībā. Kā apdrošināšanas atlīdzības saņēmējs polisē jānorāda Iznomātājs*.* Apdrošināšanas polise iesniedzama Iznomātājam piecu darba dienu laikā pēc attiecīga apdrošināšanas līguma noslēgšanas. Ja Nomas objekts ir apdrošināts uz 12 mēnešiem, tad par nākamo 12 mēnešu periodu Apdrošināšanas polise iesniedzama Iznomātājam 5 (piecu) darba dienu laikā pirms iepriekšējās Apdrošināšanas polises termiņa iztecējuma. Iestājoties apdrošināšanas gadījumam, Nomnieks apņemas nekavējoties samaksāt Iznomātajam starpību starp radītiem zaudējumiem un apdrošināšanas kompānijas izmaksāto summu.
		5. veikt Nomas objektā atjaunošanas un citus nepieciešamos uzturēšanas darbus, tai skaitā, bet ne tikai sakopt un uzturēt kārtībā Nomas objektu, kā arī Nomas objektam pieguļošās ielas, laukumu teritoriju atbilstoši spēkā esošajiem noteikumiem;
		6. pasargāt Nomas objektu un nepieļaut nekādas darbības, kas pasliktina Nomas objekta stāvokli, kvalitāti un vērtību, nepieļaut piesārņošanu ar atkritumiem, novērst citus postošus procesus, un šajā sakarā segt visus izdevumus, kas radušies no Nomas objekta piesārņošanas Nomnieka darbības rezultātā, ievērot normatīvo aktu prasības par Nomas objekta izmantošanu un aizsardzību pret piesārņošanu un citām darbībām;
		7. izpildīt valsts, pašvaldības institūciju un Iznomātāja prasības, kas attiecas uz Nomas objekta un apkārtējās teritorijas uzturēšanu kārtībā;
		8. netraucēt Iznomātāja un valsts kontrolējošo institūciju pārstāvjiem veikt to kompetences jomā esošo Nomas objekta tehnisko pārbaudi, nodrošinot pārstāvja piedalīšanos pārbaudes aktu sastādīšanā un parakstīšanā;
		9. nodrošināt Iznomātāja pārstāvja brīvu piekļuvi Nomas objektam, lai pārliecinātos par Nomas objekta izmantošanu atbilstoši Līguma mērķim un Līguma noteikumu ievērošanu;
		10. ievērot zemesgrāmatā reģistrētās lietu tiesības, kas apgrūtina Nomas objektu. Nomniekam ir pienākums ievērot Nomas objekta lietošanas tiesību aprobežojumus, t.sk., esošās pazemes un virszemes komunikācijas, arī tad, ja tās nav ierakstītas zemesgrāmatā, inženierkomunikāciju un objektu aizsargjoslas, kurās jāievēro lietošanas tiesību aprobežojumi atbilstoši Aizsargjoslu likuma prasībām un citus lietošanas tiesību aprobežojumus, kas noteikti saskaņā ar normatīvajiem aktiem, arī tad, ja tie nav ierakstīti zemesgrāmatā.
		11. saglabāt visus Nomas objekta esošos virszemes un pazemes inženiertehniskās apgādes tīklus (kabeļi, caurules, cauruļvadi un citi tehnoloģiskie aprīkojumi) un inženierbūves, uzņemoties pilnu atbildību par to saglabāšanu savas darbības laikā, kā arī nodrošināt ekspluatācijas dienestu darbiniekiem iespēju brīvi piekļūt inženiertehniskās apgādes tīkliem, kā arī segt zaudējumus, ko nodarījis Nomas objektā esošajiem vai trešajām personām piederošajiem inženiertehniskās apgādes tīkliem un citiem tehnoloģiskajiem aprīkojumiem;
		12. Ja Nomas objektam ir radušies bojājumi, kuru cēlonis nav būvju būvniecības defekts, Nomnieks nekavējoties novērš radušos bojājumus un sedz ar bojājumu novēršanu saistītos izdevumus, turpinot maksāt nomas maksu pilnā apmērā. Nomas objekta remonts veicams atbilstoši būvniecību regulējošo normatīvo aktu prasībām. Izdevumus par minētajiem remontdarbiem sedz Nomnieks. Pirms bojājumu novēršanas darbu uzsākšanas Nomnieks izsniedz Iznomātājam rakstisku, pēc satura saprotamu dokumentu ar darba apjomiem par Nomas objektā plānotajiem darbiem.
		13. ar savu darbību netraucēt blakus esošo zemes īpašnieku un lietotāju likumīgās intereses;
		14. iesniegt nepieciešamos apliecinājumus un dokumentus, kas apliecina, ka Nomas objektā veikti Līgumā noteiktie ieguldījumi;
		15. veikt nepieciešamās darbības atzīmes dzēšanai zemesgrāmatā, pēc Līguma darbības termiņa beigām (ja tāda ir);
		16. nekavējoties informēt Iznomātāju par Nomas objekta apgrūtinātas lietošanas gadījumā un apgrūtinājuma raksturu, ka arī kopīgi piedalīties apsekošanas akta sastādīšanā un parakstīšanā;
		17. nekavējoties novērst savas darbības vai bezdarbības dēļ radīto Līguma noteikumu pārkāpumu sekas un atlīdzināt Iznomātājam radītos zaudējumus.
	4. Nomniekam ir tiesības:
		1. mainīt Nomas objekta galveno lietošanas veidu ar vai bez pārbūves, tikai ar Iznomātāja rakstisku atļauju;
		2. veikt Nomas objekta pārbūvi vai pārplānošanu tikai ar Iznomātāja rakstisku atļauju;
		3. Nomas objektu aprīkot ar iekārtām un tehnoloģijām saimnieciskās darbības īstenošanai atbilstoši Līgumā 1.3. un 1.4.punktā noteiktajam mērķim;
		4. noņemt atdalāmos Nomas objekta uzlabojumus, ja tie ir Nomnieka īpašums, atstājot Nomas objektu Līguma izbeigšanas gadījumā;
		5. pēc saviem ieskatiem un par saviem līdzekļiem veikt Nomas objekta apsardzi un Nomas objektā atrodošās mantas (piem., iekārtu un aprīkojuma) apdrošināšanu. Šajā gadījumā Nomnieks atbrīvo Iznomātāju no atbildības par Nomas objektā esošo Nomnieka vai trešo personu mantas bojājumu, zudumu un apņemas kompensēt visus zaudējumus, kuri Iznomātājam radušies no šajā sakarā izrietošajām prasībām.
		6. par saviem līdzekļiem reģistrēt šo Līgumu zemesgrāmatā ne ātrāk, kad ir sasniegti Sasniedzamie rezultatīvie rādītāji, ko akceptējusi kompetentā institūcija. Izdevumus, kas saistīti ar Līguma ierakstīšanu un atzīmes dzēšanu zemesgrāmatā, sedz Nomnieks.
		7. ierosināt Iznomātājam Nomas objekta atsavināšanu saskaņā ar normatīvajiem aktiem un ES Projekta nosacījumiem.
	5. Nomnieks nesaņem nekādu atlīdzību no Iznomātāja par Nomas objektā veiktajiem ieguldījumiem un izdevumiem, tostarp nepieciešamajiem, derīgajiem un greznuma izdevumiem, kā arī par visiem izdevumiem, kas radušies, uzturot Nomas objektu, kā arī atbrīvojot Nomas objektu, un sakopjot atbilstoši sakārtotas vides prasībām, Līgumam beidzoties.
	6. Par Nomnieka kapitālieguldījumu *(būvdarbu)* veikšanu Nomas objektā Nomnieks ar Iznomātāju vienojas atsevišķi, normatīvajos aktos noteiktajos gadījumos Iznomātājs Nomniekam piešķir apbūves tiesību, par ko Preiļu novada dome pieņem atsevišķu lēmumu.
2. **IZNOMĀTĀJA SAISTĪBAS**
	1. Iznomātājs ar Līguma un pieņemšanas - nodošanas akta parakstīšanas brīdi nodod Nomniekam Nomas objektu Līgumā noteiktajā apjomā un kārtībā.
	2. Iznomātājs apņemas un garantē:
		1. ka ir vienīgais Nomas objekta īpašnieks, kuram ir tiesības slēgt šo Līgumu;
		2. ka Nomas objekts nav iznomāts un nodots lietošanā vai valdījumā trešajai personai un nav apgrūtināts ar lietu un saistību tiesībām;
		3. ka Nomnieksvar netraucēti lietot *Nomas objektu* tiem mērķiem un tādā kārtībā, kādi noteikti Līgumā un normatīvajos aktos, visā Līguma termiņā bez jebkāda nepamatota pārtraukuma vai traucējuma no Iznomātāja puses.
	3. Iznomātājam ir tiesības:
		1. apsekot Nomas objektu tādā apjomā, lai pārliecinātos par Nomas objekta izmantošanu un tā stāvokli;
		2. ir tiesīgs prasīt Nomniekam nekavējoties novērst tā darbības vai bezdarbības dēļ radīto Līguma noteikumu pārkāpumu sekas un atlīdzināt radītos zaudējumus vai segt jebkuras citas izmaksas, Ja Nomnieka vainas dēļ netiek ievēroti normatīvie akti vai šī Līguma nosacījumi;
		3. ir tiesības no Nomnieka pieprasīt un saņemt dokumentus, kas apliecina, ka Līgumā noteiktie Sasniedzamie rezultatīvie rādītāji ir izpildīti, ieguldījumi un darbinieku darba vietas izveidotas Nomas objektā;
		4. Iznomātājamir tiesības uzraudzīt un veikt kontroles pasākumus *Nomas objekta* izmantošanai atbilstoši Līguma noteikumiem un spēkā esoša normatīvo aktu nosacījumiem.
	4. Iznomātājs neiejaucas Nomnieka saimnieciskajā darbā, ja šī darbība nav pretrunā ar šo Līgumu un normatīvajiem aktiem.
3. **LĪDZĒJU ATBILDĪBA**
	1. Līdzēji ir atbildīgi par Līguma pārkāpuma dēļ otram Līdzējam un trešajām personām nodarītiem zaudējumiem atbilstoši Līguma noteikumiem un normatīvajiem aktiem, ja tie radušies viena līdzēja vai tā darbinieku, kā arī šī līdzēja Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā. t.sk. Nomnieks ir atbildīgs par Iznomātājam piemērotajām sankcijām, kas Iznomātājam būs radušās Nomnieka nepienācīgas saistības izpildes dēļ Līguma ietvaros.
	2. Nomnieks nav atbildīgs par Iznomātāja saistībām ar trešajām personām, kā arī Iznomātājs nav atbildīgs par Nomnieka saistībām ar trešajām personām.
	3. Ja Nomnieks Līgumā noteiktajā termiņā nesamaksā Iznomātājam nomas maksu, Nomnieks par katru nokavēto dienu maksā Iznomātājam līgumsodu 0,5% (nulle komats pieci procenti) apmērā no nokavētā maksājuma summas, bet ne vairāk kā 10 % (desmit procenti) no nokavētā maksājuma summas.
	4. Nomnieks ir atbildīgs par Sasniedzamo rezultatīvo rādītāju sasniegšanu. Ja Nomnieks tos nesasniedz, tad tas šajā sakarā atlīdzina jebkādus zaudējumus un maksājumus, kas rodas Iznomātājam, un Iznomātājs ir tiesīgs pieprasīt no Nomnieka līgumsodu 10% (desmit procenti) no Līguma 7.7.1.apakšpunktā noteiktās summas.
	5. Līguma 9.7.punktā paredzēto pienākumu neizpildīšanas gadījumā Nomnieks maksā līgumsods 3 (trīs) mēnešu nomas maksas apmērā, kāda tā ir Līguma izbeigšanas brīdī, kā arī sedz Iznomātājam visa veida zaudējumi un izdevumus, kādi Iznomātājam radušies sakarā 9.7.punktā Nomniekam noteikto pienākumu nepildīšanu.
	6. Līgumsoda piemērošana un samaksa neatbrīvo Iznomātāju un Nomnieku no Līguma izpildīšanas pienākuma un atbildības par zaudējumiem, un saistībām pret trešajām personām.
	7. Iznomātājs neuzņemas atbildību, ja Nomnieks Nomas objektā nevar realizēt savu saimnieciskās darbības plānu, šajā gadījumā Nomnieks no Iznomātāja nesaņem nekādu izdevumu (nepieciešamo, derīgo, greznuma) atlīdzību par jebkuriem ieguldījumiem, kas saistīti ar Nomas objektu. Nomnieks pats uzņemas risku par visiem iespējamiem zaudējumiem.
	8. Līdzēji nav atbildīgas par Līguma saistību neizpildi un neizpildes dēļ radītajiem zaudējumiem, ja tas noticis nepārvaramas varas apstākļu (pie kuriem, tai skaitā un ne tikai ir pieskaitāmi, dabas stihija, katastrofas, epidēmijas, militārās akcijas, ar normatīvajiem aktiem pamatota valsts varas un pārvaldes institūciju rīcība u.tml.) dēļ. Minēto apstākļu esamību apliecina kompetenta institūcija. Par Līguma saistību izpildes neiespējamību minēto apstākļu dēļ Līdzējs rakstiski informē otru Līdzēju ne vēlāk kā 3 (trīs) darba dienu laikā pēc šo apstākļu iestāšanās un, ja nepieciešams, vienojas par turpmāku Līguma izpildes kārtību vai izbeigšanu.
4. **SEVIŠĶIE LĪGUMA NOTEIKUMI**
	1. Lai nodrošinātu Iznomātāja īstenotā Līguma 1.3.punktā minētā projekta sasniedzamos rādītājus, Nomniekam ir pienākums normatīvajos aktos t.sk. Ministru kabineta 2015. gada 10. novembra noteikumiem Nr. 645 “Darbības programmas “Izaugsme un nodarbinātība” 5.6.2. specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” un Līgumā noteiktajā kārtībā ne vēlāk kā līdz 2028.gada 31.decembrim:
		1. veikt nefinanšu investīcijas pašu nemateriālajos ieguldījumos un pamatlīdzekļos ne mazāk kā **EUR 477 000,00** (četri simti septiņdesmit septiņi tūkstoši eiro un 00 centi);
		2. jaunradīt ne mazāk kā **15 (piecpadsmit)** jaunas darba vietas.
	2. Pēc Līguma 7.1.1 un 7.1.2.punktā noteikto rādītāju sasniegšanas Nomnieks 10 (desmit) darba dienu laikā iesniedz Iznomātājam sasniedzamo rezultatīvo rādītāju sasniegšanu apliecinošus dokumentus.
	3. Nomniekam ir tiesības tikai ar Iznomātāja rakstveida piekrišanu mainīt Līguma 1.4.punktā noteikto Nomas objekta lietošanas mērķi. Par ko Nomnieks rakstveidā iesniedz Iznomātajam pieteikumu, kur ir paredzēti sasniedzamie rādītāji, kuri ir noteikti Līguma 7.1.punktā, pievienojot klāt piedāvāto biznesa plānu.
	4. Iznomātājs apņemas viena mēneša laikā no Nomnieka pieteikuma par Nomas objekta lietošanas mērķa maiņu izskatīt un sniegt rakstveida piekrišanu vai atteikumu izmaiņām.
	5. Nomnieks apņemas līdz katra gada 1.februārim sniegt rakstveida atskaiti Iznomātājam par Līguma 7.1.punktā noteikto prasību izpildi Nomas objekta teritorijā.
	6. Nomniekam nav tiesības nodod Nomas objektu apakšnomā citām fiziskām vai juridiskām personām. Nomas objekta nodošana apakšnomā pieļaujama tikai ar Iznomātāja rakstveida piekrišanu, par ko Nomnieks iesniedz Iznomātājam iesniegumu atļaujas saņemšanai.
	7. Iznomātājs apņemas 30 (trīsdesmit) kalendāro dienu laikā no Nomnieka iesnieguma iesniegšanas dienas izskatīt un sniegt rakstveida piekrišanu vai atteikumu Nomas objekta nodošanai apakšnomā
5. **LĪGUMA GROZĪŠANA**
	1. Līguma noteikumus var grozīt, Pusēm rakstiski vienojoties, ja grozījumi nemaina Līguma vispārējo raksturu (Līguma veidu un mērķi). Izņemot Līgumā paredzētos gadījumus, kad kādai no Pusēm ir vienpusējas tiesības veikt attiecīgus Līguma grozījumus.
	2. Grozījumi Līgumā stājas spēkā pēc to abpusējas parakstīšanas un kļūst par Līguma neatņemamu sastāvdaļu.
	3. Jā kāds no Līguma nosacījumiem zaudē spēku, tas neietekmē pārējo Līguma nosacījumu spēkā esamību, ciktāl to neatceļ spēku zaudējušie Līguma punkti vai daļas. Līdzēji vienojas spēku zaudējušo attiecīgo Līguma noteikumu aizstāt ar tādu noteikumu, kas pēc iespējas atbilstu Pušu sākotnējai gribai un lai neciestu nevienas Līdzēju intereses.
6. **LĪGUMA IZBEIGŠANA**
	1. Līgums var tikt izbeigts pirms termiņa, Pusēm par to savstarpēji rakstveidā vienojoties.
	2. Iznomātājam ir tiesības vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, un neatlīdzinot Nomniekam jebkurus ar Nomas objektu saistītos izdevumus, ne nepieciešamos, ne derīgos, ne greznuma, ja ir iestājies kāds no turpmāk minētajiem gadījumiem:
		1. Nomnieka darbības vai bezdarbības dēļ tiek bojāts Nomas objekts;
		2. Nomniekam ir bijuši vismaz divu nomas maksas maksājumu kavējumi;
		3. Nomnieks vairāk kā mēnesi nav norēķinājies par komunālajiem un apsaimniekošanas pakalpojumiem (piem., siltumenerģija, ūdens un kanalizācija, elektrība, atkritumu izvešana, sanitārtehniskie un tehniskie pakalpojumi u.c.);
		4. Nomnieks vairāk kā mēnesi kavē nekustamā īpašuma nodokļa samaksu par Nomas objektu;
		5. Nomnieks nav veicis Nomas objekta apdrošināšanu Līgumā noteiktajā kārtībā;
		6. Nomnieks neievēro un ir pārkāpis kādu no Līguma nosacījumiem un Latvijas Republikas tiesību aktus;
		7. Nomnieks nesasniedz kādu no Līguma 7.1.punkta apakšpunktos noteiktos sasniedzamos rādītājus vai netiek pildīts Līguma 1.3. un/vai 1.4.punktā noteiktais mērķis, ar kuru Iznomātājam bija tiesības rēķināties;
		8. Nomniekam tiek pasludināts ārpustiesas tiesiskās aizsardzības process, tiesiskās aizsardzības process vai maksātnespējas process;
		9. Līguma noteikumu neizpildīšana ir ļaunprātīga un dod Iznomātājam pamatu uzskatīt, ka viņš nevar paļauties uz saistību izpildīšanu nākotnē;
		10. Nomnieksveic patvaļīgu Nomas objekta vai tā daļas pārbūvi un/vai pārplānošanu un/vai nojaukšanu un/vai maina to funkcionālo nozīmi;
		11. Iznomātājs ir saņēmis informācija no kompetentas valsts vai pašvaldības institūcijas, par Nomas objekta ekspluatēšanu neatbilstoši normatīvo aktu prasībām;
		12. Nomnieks Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
		13. ir apturēta Nomnieka saimnieciskā darbība vai iestājušies citi apstākļi, kas liedz vai liegs Nomniekam turpināt Līguma izpildi saskaņā ar Līguma noteikumiem vai kas negatīvi ietekmē Iznomātāja tiesības, kuras izriet no Līguma, vai Nomniekam ir uzsākts likvidācijas process;
		14. Nomas objekts bez Iznomātāja piekrišanas tiek nodots apakšnomā;
		15. Ārējā normatīvajā aktā noteiktajos gadījumos.
	3. Iestājoties kādam no Līguma 9.2.punkta apakšpunktos paredzētajiem gadījumiem, Iznomātājs ir tiesīga vienpusēji pirms termiņa atkāpties no Līguma un ar to Līgums tiek izbeigts pirms termiņa, ja vismaz 30 (trīsdesmit) dienas iepriekš par plānoto Līguma izbeigšanu ir brīdinājis Nomnieku un, savukārt, Nomnieks līdz Līguma izbeigšanas dienai nav novērsis Līguma pirmstermiņa atkāpšanās iemeslu. Līgums pirms termiņa tiek izbeigts paziņojuma kārtībā un ir uzskatāms par izbeigtu paziņojumā norādītajā dienā.
	4. Iznomātājam ir tiesības, rakstiski informējot Nomnieku 3 (trīs) mēnešus iepriekš, vienpusēji izbeigt Līgumu, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja Īpašums Iznomātājam nepieciešamas sabiedrisko vajadzību nodrošināšanai vai normatīvajos aktos noteikto publisko funkciju veikšanai. Šajā punktā paredzētajā Līguma izbeigšanas gadījumā, Iznomātājs, ievērojot Civillikumu un Līgumu, atlīdzina Nomnieka nepieciešamos un derīgos izdevumus, ko Nomnieks taisījis Īpašumam.
	5. Nomnieks var atteikties no Nomas objekta lietošanas, par to 3 (trīs) mēnešus iepriekš rakstiski paziņojot Iznomātājam. Šajā punktā paredzētajā Līguma izbeigšanas gadījumā Iznomātājam nav pienākuma atlīdzināt Nomniekam zaudējumus un izdevumus (arī ieguldījumus), kā arī Nomniekam nav tiesību prasīt uz priekšu samaksātās nomas maksas atmaksu.
	6. Nomnieks var vienpusēji atkāpties no Līguma, ja Iznomātājs nepilda kādas savas ar Līgumu uzņemtās saistības. Šādā gadījumā Nomnieks Iznomātājam iesniedz pretenziju un, ja pretenzijā norādītie iebildumi netiek novērsti viena mēneša laikā, Nomniekam ir tiesības izbeigt Līgumu mēneša laikā, kad iesniegta pretenzija, par ko Nomnieks paziņo Iznomātājam atsevišķi.
	7. Beidzoties Līguma termiņam vai jebkuros citos Līguma izbeigšanās gadījumos Nomniekam jāatbrīvo Nomas objekts un Līguma izbeigšanās dienā jānodod tas Iznomātājam ar nodošanas – pieņemšanas aktu, ievērojot šādus nosacījumus:
		1. atstāt Nomas objekta telpas un teritoriju tīru;
		2. izvest visu Nomnieka un trešo personu īpašumu un iekārtas (mantu);
		3. nodot Iznomātājam bez atlīdzības Nomas objektā Nomnieka izdarītos neatdalāmos uzlabojumus, kā arī visus nepieciešamos un derīgos ieguldījumus, kurus ir veicis Nomnieks, un pārbūves un ietaises, kurām jābūt lietošanas kārtībā; nodot lietas un aprīkojums, kas nodrošina Nomas objekta telpu normālu lietošanu, kā arī priekšmetus, kuri nav atdalāmi nesabojājot tos un virsmas, pie kurām tie piestiprināti;
		4. noņemt visas piestiprinātās zīmes, plakātus u.c. līdzīgus priekšmetus no Nomas objekta telpu iekšpuses un ārpuses, atjaunot tās vietas, kur tās bijušas piestiprinātas;
		5. izlabot visus bojājumus Nomas objektā, kas radušies tā atbrīvošanas rezultātā.
	8. Nomas objekta neatbrīvošanas gadījumā pēc nomas attiecību izbeigšanas, Iznomātājs ir tiesīgs un Nomniekam ir pienākums nodrošināt Iznomātājam brīvu piekļuvi Nomas objektā.
	9. Nomnieks piekrīt, ka Nomnieka kustamā manta, kas atradīsies Nomas objektā nākamajā dienā pēc Līguma izbeigšanās un telpu nodošanas – pieņemšanas, tiek atzīta par atmestu mantu, un Iznomātājs ir tiesīgs pārņemt to savā īpašumā un rīkoties ar to pēc saviem ieskatiem.
	10. Ja, izbeidzoties Līgumam, Nomniekam kavē Nomas objekta atbrīvošanu no kustamās mantas, par kavēto laiku Nomnieks samaksā Iznomātājam nomas maksu par faktisko Nomas objekta izmantošanu, piemērojot koeficientu 1,2.
	11. Ja Līguma izbeigšanas gadījumā Nomnieks neparaksta Nomas objekta pieņemšanas – nodošanas aktu noteiktajā termiņā, tad Līgums tiek uzskatīts par izbeigts dienā, kad Nomniekam bija jāparaksta un jāiesniedz pieņemšanas nodošanas akts Iznomātājam. Šajā gadījumā Nomniekam neatmaksā Nodrošinājuma depozītu.
7. **NEPĀRVARAMA VARA**
	1. Līdzēji tiek atbrīvoti no atbildības par Līguma daļēju vai pilnīgu nepildīšanu, ja tā radusies nepārvaramas varas apstākļu, t.i., ugunsgrēka, zemestrīces, plūdu vai citu stihisko nelaimju, kara darbības, blokādes, valsts institūciju darbības vai citu Līdzējiem nekontrolējamu apstākļu rezultātā, ja šie apstākļi ir radušies pēc Līguma parakstīšanas un ir tieši ietekmējuši Līguma izpildi.
	2. Līdzējam, kura saistību izpildi kavē nepārvaramas varas apstākļi, 3 (trīs) dienu laikā rakstiski par tiem jābrīdina otrs Līdzējs, kā arī jānorāda, kādā termiņā paredzama atlikušo saistību izpilde. Nesavlaicīga paziņošana par nepārvaramas varas apstākļiem liedz tiesības attiecīgajam Līdzējam uz tiem atsaukties.
8. **STRĪDU RISINĀŠANAS KĀRTĪBA**
	1. Šis Līgums ir izskatāms saskaņā ar Latvijas Republikā spēkā esošiem likumiem un citiem normatīvajiem aktiem. Visus strīdus un nesaskaņas, kas izriet no šī Līguma un/vai skar to vai tā pārkāpšanu, izbeigšanu vai spēkā neesamību, Līdzēji cenšas atrisinās sarunu ceļā.
	2. Ja 1 (viena) mēneša laikā pēc uzaicinājuma par sarunu uzsākšanu saņemšanas dienas Līdzēji nav vienojušies par risinājumu, strīds tiks galīgi atrisināts tiesā Latvijas Republikas normatīvajos aktos noteiktajā kārtībā.
9. **PĀRĒJIE NOTEIKUMI**
	1. Līgumā neregulētajām tiesiskajām attiecībām piemērojami spēkā esošie Latvijas Republikas normatīvie akti.
	2. Līgumā noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt šā Līguma noteikumu tulkošanu.
	3. Visi ar Līgumu saistītie Pušu paziņojumi nosūtāmi ar pasta sūtījumu uz Līgumā norādīto Līdzēju adresi vai citu adresi, ko Līdzējs rakstiski paziņojis otram, vai ar elektroniskā pasta starpniecību, izmantojot drošu elektronisko parakstu, uz Līgumā norādīto Līdzēja e-pasta adresi vai citu e-pasta adresi, ko viens Līdzējs rakstiski paziņojis otram. Pasta sūtījuma gadījumā paziņojums tiek uzskatīts par paziņotu 8. (dienā) no dienas, kad tas iestādē reģistrēts kā nosūtāmais dokuments. Dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.
	4. Ja kādam no Līdzējiem tiek mainīts juridiskais statuss, pušu amatpersonu paraksta tiesības, īpašnieki, vadītāji, kontaktpersonas, vai kādi Līgumā minētie Līdzēju rekvizīti, telefona numuri, e-pasta adreses, adreses u.c., tad tā nekavējoties, bet ne vēlāk kā 3 (trīs) darba dienu laikā, rakstiski paziņo par to otram Līdzējam. Ja viens Līdzējs neizpilda šī apakšpunkta noteikumus, uzskatāms, ka otrs Līdzējs ir pilnībā izpildījusi savas saistības, lietojot šajā Līgumā esošo informāciju par otru Pusi.
	5. Līdzēju reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāds no Līdzējiem tiek reorganizēts vai likvidēts, Līgums paliek spēkā un tā noteikumi ir saistoši Līdzēju tiesību pārņēmējām.
	6. Līdzēji apņemas Līguma izpildē ievērot informācijas konfidencialitāti (t.sk. attiecībās uz fizisko personu datiem), izmantot informāciju tikai Līgumā noteikto saistību un uzdevumu izpildīšanai. Līdzēji ir tiesīgi izpaust informāciju tādā veidā un/vai personām, kurām saskaņā ar ārējos normatīvajos aktos noteikto uzdevumu izpildi ir tiesības to pieprasīt un saņemt. Minētā punkta nosacījumi paliek spēkā arī pēc Līguma darbības izbeigšanās.
	7. Parakstot Līgumu, Līdzēji apliecina, ka ir iepazinušās ar Līguma nosacījumiem, tām ir saprotams Līguma saturs, nozīme un sekas un ka Līgums atbilst Līdzēju interesēm.
	8. Līgums sastādīts uz \_\_\_ (*vārdiem*) lapām, trijos eksemplāros, no kuriem divi eksemplāri glabājas pie Iznomātāja, un trešais – pie Nomnieka. Visiem Līguma eksemplāriem ir vienāds juridiskais spēks.
10. **LĪDZĒJU REKVIZĪTI UN PARASKTI**

|  |  |
| --- | --- |
| Iznomātājs**Preiļu novada pašvaldība**Reģistrācijas Nr.90000065720Juridiskā adrese: Raiņa bulvāris 19Preiļi, Preiļu novads, LV-5301Norēķinu rekvizīti:Banka: AS „SEB banka” Konts Nr.LV08UNLA0026000130630Kods UNLALV2XE-pasts: dome@preili.lvTālrunis: +371 65322766Domes priekšsēdētājs A. Adamovičs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Nomnieks**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_\_Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Norēķinu rekvizīti:Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Konts Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_E-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |

**4.Pielikums**

2025. gada

Nekustamā īpašuma nomas līgumam

Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NODOŠANAS - PIEŅEMŠANAS AKTS**

Preiļos 2025.gada \_\_\_ \_\_\_\_\_\_\_

Pamatojoties uz Preiļu novada domes 2025.gada . lēmumu Nr. \_\_\_\_ (protokols Nr.\_\_\_\_\_\_\_) par izsoles apstiprināšanu un savstarpēji 2025.gada \_\_\_\_\_\_\_\_\_\_\_\_\_\_\_\_\_\_ noslēgto nekustamā īpašuma nomas līgumu Nr.\_\_\_\_\_\_\_\_\_\_\_\_\_\_\_\_,

**Preiļu novada dome**, reģistrācijas Nr. 90000065720, tās priekšsēdētāja Alda Adamoviča personā, kurš rīkojas pamatojoties uz Preiļu novada pašvaldības Nolikumu, **nodod** **lietošanā** un

\_\_\_\_\_\_\_\_\_\_\_\_\_\_\_\_,reģistrācijas Nr.**\_\_\_\_\_\_\_\_\_\_\_**, tās \_\_\_\_\_\_\_\_\_\_\_\_\_\_\_ \_\_\_\_\_\_\_\_ \_\_\_ \_\_\_\_\_\_ personā, kurš/a rīkojas saskaņā ar \_\_\_\_\_\_\_\_\_\_\_\_\_\_\_, **pieņem lietošanā:**

nekustamos īpašumus **Meža ielā 3A,3B,3C,3D Preiļos**, (īpašuma kadastra Nr. 7601 001 0014,7601 001 0015, 7601 001 0016, 7601 001 0603), kas sastāv no zemes vienībām ar kadastra apzīmējumiem 7601 001 0009, 7601 001 0010, 7601 001 0008 un 7601 001 0011 ar kopējo platību 6,27 ha, un uz tām esošās tipveida neapkurināmās angāra ēkas 990 m2 platībā, apbūves laukums 1070,9 m2  un divām moduļu tipa sadzīves ēkām 28,6 m2 un 18,3 m2 platībā2.

Nomas objekta faktiskais stāvoklis:

|  |  |
| --- | --- |
| NODOD:Domes priekšsēdētājs A. Adamovičs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | PIEŅEM:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |